# Glorieta de la Transsexual Sònia

La Glorieta de la Transsexual Sònia és un espai públic situat al Parc de la Ciutadella de Barcelona. Anomenada Glorieta dels Músics, va ser reanomenada el 2013 en record de Sònia Rescalvo Zafra, una transsexual assassinada per un grup feixista de sis caps rapats neonazis el 1991. En els primers cinc anys després de l'estrena, ja tres vegades es va robar o metre malbé la placa.
El 2021, a l'ocasió del 30è aniversari de l'assassinat, l'espai a l'entorn de la glorieta es va batejar oficialment «Plaça Sonia Rescalvo Zafra». El lloc és un punt de trobada anual d'homenatges i la defensa del col·lectiu LGBT. Està inclòs a l'inventari de Petits paisatges de Barcelona.

## Descripció

La glorieta de música se situa enfront de la Cascada Monumental. El principal element és un quiosc on s'emplaçava antigament la banda de música municipal, obra d'Antoni Maria Gallissà i construïda el 1884. Elaborat en pedra, ferro i fusta, té una base circular amb un banc convex de trencadís dividit en set seccions separades per pilastres coronades amb esferes, mentre que una vuitena part de la base té unes escales; sobre aquesta base se situa la plataforma per a la banda de música, voltada amb una barana de ferro forjat, i d'aquí s'eleven vuit pilars que sostenen una coberta octogonal amb una estructura de jàsseres i cartel·les, rematada per una cúpula també octogonal.

## Assassinat de Sònia

Sònia Rescalvo va ser assassinada la nit del 6 d'octubre de 1991 al templet de música del Parc de la Ciutadella, lloc habitual de trobada d'homosexuals i transsexuals.
El 1993, la Coordinadora de Fronts d'Alliberament Homosexual de l'Estat Espanyol hi va col·locar una placa commemorativa. El 2011, s'hi va col·locar Monument en memòria dels gais, lesbianes i persones transsexuals represaliades, precisament per haver estat el lloc de l'assassinat de Sònia. El 2013, l'espai va ser reanomenat com a «Glorieta de la Transsexual Sònia», o s'hi va col·locar un placa nova més visible: El canvi de nom va ser aprovat pel districte de Ciutat Vella, però el Partit Popular es va abstenir.
| « | A Sònia Rescalvo Zafra, que va morir brutalment assassinada el 6 d'octubre de 1991 en aquesta glorieta per un grup de neonazis a causa de la seva identitat de gènere. La ciutat de Barcelona condemna aquest crim i rebutja qualsevol actitud o acció que vulneri els drets recollits a la Declaració Universal dels Drets Humans. | » |

## Vegeu també

* Diversitat sexual a Espanya
* Monòlit en memòria a les persones represaliades pel franquisme per la seva opció sexual

## Referències

* ↑ «El 1991 uns neonazis van matar a [sic] Sonia Rescalvo» (àudio). Orgull Ràdio, 18-01-2021. [Consulta: 11 octubre 2019].
* ↑ «La glorieta del parc de la Ciutadella de Barcelona portarà des d'ara el nom de la transsexual Sònia, assassinada fa 22 anys». TV3 Notícies, 06-10-2013.
* ↑ Iborra, Yeray S. «Tercer atac en cinc anys a la placa en record de la transsexual Sònia». Catalunya Plural, 28-01-2018.
* ↑ «Barcelona inaugura la plaça Sonia Rescalvo Zafra en el 30è aniversari del seu assassinat». El Punt Avui, 06-10-2021.
* ↑ Guixà, Meritxell. «Recordem Sonia Rescalvo Zafra». Info Barcelona. Ajuntament de Barcelona, 30-09-2021. [Consulta: 7 juliol 2022].
* ↑ «25 años del asesinato de la transexual Sonia». Gayles.tv Televisión, 07-10-2016. [Consulta: 11 octubre 2019].
* ↑ «Patits paisatges». Ajuntament de Barcelona.
* ↑ Fabré, Xavier. «Quiosc del Parc de la Ciutadella». Art Públic. [Consulta: 9 desembre 2016].
* ↑ «Morir por ser transexual». El País, 09-10-2011. [Consulta: 7 juny 2014].
* ↑ «Se cumplen veinte años de la muerte de Sonia, la mujer transexual asesinada en Barcelona por un grupo de ultraderechistas». Dos Manzanas, 10-10-2011. [Consulta: 7 juny 2014].
* ↑ «Homenaje a la transexual asesinada hace 18 años en Barcelona». El País, 06-10-2009. [Consulta: 7 juny 2014].
* ↑ «Barcelona estrena su primer monumento a los gays en el Parc de la Ciutadella». La Vanguardia, 20-03-2011. [Consulta: 7 juny 2014].
* ↑ Gutiérrez, Sílvia. «Una placa a la glorieta de la Transsexual Sònia en recorda el brutal assassinat». Betevé, 06-10-2013. [Consulta: 7 juliol 2022].
* ↑ Efe «La transsexual Sònia dóna nom a la glorieta de Barcelona on va ser assassinada». Ara, 06-10-2013.